पाएं अपने शहर की ताज़ा ख़बरें और फ्री ई-पेपरडाउनलोड करें
जिला पुलिस द्वारा वीकेंड लॉकडाउन के दौरान सरकारी आदेशों की अनदेखी करने के 6 विभिन्न मामलों में 12 लोगों को गिरफ्तार कर उनके खिलाफ धारा 188 व डिजास्टर मैनेजमेंट एक्ट के तहत केस दर्ज किया गया है।
थाना धर्मकोट के एएसआई निर्मल सिंह ने बताया कि शनिवार को पुलिस द्वारा गश्त के दौरान कस्बे में बिना मंजूरी के शाम को पौने 6 बजे दुकान खोल कर ग्राहकों को सामान बेचने के आरोप में दुकानदार काे गिरफ्तार कर लिया गया। दूसरे मामले में थाना सिटी साउथ के एएसआई हरजिंदर सिंह ने बताया कि रेलवे रोड पर कुछ दुकानदार बिना मास्क पहने व दुकानें खोलकर बैठे थे। पुलिस ने नागपाल निवासी बेअंत नगर के अलावा कमलदेव व पीयूष निवासी जगरांव को गिरफ्तार कर लिया। तीसरे मामले में थाना कोटइसेखां के एएसआई कंवलजीत सिंह ने बताया कि कस्बे में अविनाश कुमार काे बिना मास्क पहने दुकान खोलकर ग्राहकों को सामान देते समय गिरफ्तार किया गया।
चौथे मामले में थाना कोटइसेखां के एएसआई मंजीत सिंह ने बताया कि पुलिस द्वारा गांव चूडचक्क में बिना मास्क व बिना मंजूरी के दुकान खोलकर बैठे संजीव कुमार को गिरफ्तार किया गया। पांचवें मामले में थाना सिटी वन के एएसआई जसवीर सिंह ने बताया कि रामगंज मंडी में गश्त के दौरान बिना मास्क व मंजूरी के दुकानें खोलकर बैठे अनमोल नारंग निवासी रामगंज व नसीन निवासी सूरज नगर को गिरफ्तार किया गया। छठें मामले में थाना सिटी वन के सब इंस्पेक्टर सुखविंदर सिंह ने बताया कि शनिवार को मेन बाजार में गश्त के दौरान गौतम अरोड़ा, उसके पिता राहुल, सचिन व दविंदरपाल सिंह निवासी मोगा को गिरफ्तार किया गया। बाद में सभी आरोपियों को जमानत पर रिहा कर दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn